b'\n_START_ARTICLE_\nCanadan Sanomat\n_START_PARAGRAPH_\nCanadan Sanomat oli Thunder Bayssa vuosina 2001\xe2\x80\x932012 ilmestynyt kanadansuomalainen sanomalehti._NEWLINE_Kun Thunder Bayss\xc3\xa4 ilmestynyt Canadan Uutiset lakkasi vuonna 2000, lehden entinen ty\xc3\xb6ntekij\xc3\xa4 Aarre Ertolahti perusti sen tilalle uuden lehden Canadan Sanomat. Se ilmestyi aluksi kerran viikossa ja my\xc3\xb6hemmin kahdesti kuukaudessa. Torontolaisen Vapaan Sanan kustannusyhti\xc3\xb6 Vapaa Sana Press osti Canadan Sanomat vuonna 2005. Lehdet yhdistettiin Torontossa ilmestyv\xc3\xa4ksi Kanadan Sanomiksi vuonna 2012.'